ধরি , দুই বন্ধু মিলে একটা ক্রিকেট বল নিয়ে মাঠে গেলো । মাঠের দুই প্রান্তে দুই বন্ধু দাড়িয়ে ক্রিকেট বলটি নিয়ে ক্যাচ ক্যাচ অর্থাৎ এক বন্ধু বলটি ছুরে মারে আরেক বন্ধু তা লুফে নেয় (এভাবে অনেকেই ক্যাচ প্র্যাকটিস করে ) । আচ্ছা এখন যদি আপনাকে এই ক্রিকেট বলটির গতিবিধি (বেগ বা অবস্থান) পরিমাপ করতে বলা হল । তখন আপনি কি করবেন ? নিশ্চয়ই অনেক প্রশ্ন করা শুরু করবেন যে (ক্রিকেট বলটির গতিবিধি পরিমাপ করার জন্য ) কত ডিগ্রী কোণে, কত বেগে বলটি ছুরে মারা হয়েছে, কত বল (Force) প্রয়োগ করা হয়েছে ইত্যাদি ইত্যাদি (উচ্চ মাধ্যমিকে প্রাস সম্পর্কে আমরা পড়েছিলাম) । অর্থাৎ ক্রিকেট বলটির গতিবিধি বের করার জন্য আপনি নিউটনের ক্লাসিক্যাল ম্যাকানিক্সের সাহায্য নিচ্ছেন এবং এর দ্বারা আপনি ক্রিকেট বলটির গতিবিধি সঠিক ভাবে বেরও করলেন । এখন আমরা চিন্তা করি ক্রিকেট বলটি অনেক ক্ষুদ্র হয়ে গেল , ধরি ক্রিকেট বলটির আকৃতি ১০^-৯ সেঃ মিঃ এরও কম হয়ে গেল । এখন যদি আপনাকে বলা হয় ক্রিকেট বলটির গতিবিধি বের করতে । আপনি আবার নিউটনের ক্লাসিক্যাল ম্যাকানিক্সের সাহায্য নিয়ে ক্রিকেট বলটির গতিবিধি বের করলেন । কিন্তু অতি দুঃখের সাথে জানানো যাচ্ছে যে এইবার আপনার ফলাফল ভুল হয়েছে । কি রাগ হচ্ছেন ? ভাবছেন কারণ কি ? কারণ আর কিছুই না, আপনার ক্রিকেট বলটি এখন আর সাধারণ জগতের বাসিন্দা নাই , এখন ক্রিকেট বলটি কোয়ান্টাম জগতের বাসিন্দা হয়ে গিয়েছে । আর কোয়ান্টাম জগতে নিউটনের ক্লাসিক্যাল ম্যাকানিক্স অচল । এই জগতের বাসিন্দাদের গতিবিধি বের করার জন্য স্রোডিঞ্জার , হাইসেনবার্গ প্রমুখ বিজ্ঞানীদের দ্বারা আবিষ্কৃত অন্য একটি ম্যাকানিক্সের সাহায্য নিতে হয় আর একে বলে কোয়ান্টাম ম্যাকানিক্স । আপনি এই কোয়ান্টাম ম্যাকানিক্স ব্যবহার করে এই ক্ষুদ্র ক্রিকেট বলটির গতিবিধি সঠিকভাবে বের করতে পারবেন । এখন ধরি , এই ক্ষুদ্র ক্রিকেট বলটি আলোর গতিতে চলাচল শুরু করল , আমরা জানি আলোর গতিতে চলাচল করে এমন বস্তুর গতিবিধি বের করার জন্য আমাদের আইনস্টাইনের বিশেষ আপেক্ষিক তত্ত্বের সাহায্য নিতে হয় । তাই আলোর গতিতে চলাচলকারী ক্ষুদ্র ক্রিকেট বলটির গতিবিধি বের করার জন্য আমাদের কোয়ান্টাম ম্যাকানিক্স এবং বিশেষ আপেক্ষিক তত্ত্বের সাহায্য নিতে হয় আর এই দুইটি তত্ত্বের মিলিত রুপ হচ্ছে কোয়ান্টাম ক্ষেত্র তত্ত্ব । অর্থাৎ কোয়ান্টাম ক্ষেত্র তত্ত্ব হচ্ছে কোয়ান্টাম ম্যাকানিক্স এবং বিশেষ আপেক্ষিক তত্ত্ব দুইটির একত্রিত রূপ । আমি আগের পোষ্টে বলেছিলাম একমাত্র মহাকর্ষ বল (এই বলের জন্য কোন কোয়ান্টাম ম্যাকানিক্স আবিস্কার করা এখন পর্যন্ত সম্ভব হয়নি আর তাই এই বলকে আইনস্টাইনের সাধারণ আপেক্ষিক তত্ত্বের সাহায্য ব্যাখ্যা করা হয়) বাদে বাকি তিনটি মৌলিক বলের কোয়ান্টাম ক্ষেত্র তত্ত্ব আবিস্কার করা সম্ভব হয়েছে । আধুনিক কোয়ান্টাম ক্ষেত্র তত্ত্বের জন্ম বলা যায় বিখ্যাত পদার্থবিদ পল ডিরাকের হাতে । ১৯২৭ সালে ১ মার্চ পল ডিরাক একটি আশ্চর্যজনক প্রবন্ধ প্রকাশ করে কোয়ান্টাম ক্ষেত্র তত্ত্বের ভিত্তি ভুমি স্থাপন করেন । যদিও Maxwell বিদ্যুৎচৌম্বুক প্রতিভাস সম্পর্কে অনেক আগেই ক্ষেত্র তত্ত্বের ধারণা প্রবর্তন করে ছিলেন । যাইহোক খেলাধুলার মাধ্যমে নাহলে ধারণা পেলাম কিন্তু পদার্থ বিজ্ঞানের ভাষায় ‘কোয়ান্টাম ক্ষেত্র তত্ত্বের’ সংজ্ঞা টা কি হবে ।